મારે અને મારા તંત્રીઓએ આ પ્રકારના અનેક વખત વૈચારિક એન્કાઉન્ટરો થયા છે, જયારે કોઈ પત્રકારની કોઈ સ્ટોરી છપાય નહીં એટલે તે માની જ લે છે આ વિષય અથવા આ વ્યકિત અંગે તે કયારેય લખવાનું નથી, પણ મારો મત જુદો રહ્યો છે, મેં નક્કી કરેલુ કે મારા તંત્રી માલિકને કોની સાથે સારો સંબંધ રાખવો તે તેમનો વિષય છે એક પત્રકાર તરીકે મને જે સ્ટોરી લાગે તે વખવાનું કામ મારૂ છુ સંભવ છે કે મારા તંત્રી-માલિકને તે બાબત પસંદ પડે નહીં, તે નારાજ પણ થઈ જાય તો વધુમાં વધુુ તંત્રી માલિક શુ કરે મારી સ્ટોરી ડસ્ટબીનમાં ફેંકી દે, તો કઈ વાંધો નહી તંત્રી અને માલિક તરીકે તેમને મારી સ્ટોરીનું સ્થાન ડસ્ટબીન છે તેવુ નક્કી કરવાનો અધિકાર છે પણ હું લખતો રહીશ અને મેં તેવુ જ કર્યુ મારી સ્ટોરી છપાય નહીં અને ડસ્ટબીનમાં જવાની છે તેવી ખબર હોવા છતાં હું તે વિષયો ઉપર પણ લખતો રહ્યો